Danuta Gierulanka

Danuta Gierulanka (naskiĝis la 4-an de marto 1909 en Krakovo, mortis la 29-an de aprilo 1995 samloke) – pola filozofino kaj matematikistino. En 1932 finis matematikajn studojn en Jagelona Universitato, poste laboris en krakovaj gimnazioj. Dum la germana okupado partoprenis sekretan instruadon. En la jaroj 1945–1953 laboris en Fako de Eksperimenta Psikologio ĉe JU, poste en la katedro de Analitiko, en la jaroj 1958–1962 en la Katedro de Filozofio. En la jaroj 1962–1971 estis docento en Katedro de Psikologio.

Filozofiaj konvinkoj lokigas ŝin inter fenomenologoj. Aŭtorino de tradukoj de la verkoj de Edith Stein, Edmund Husserl kaj Roman Ingarden.

Ŝia frato estis Jerzy Gierula.

Elektitaj publikaĵoj
 1958 O przyswajaniu sobie pojęć geometrycznych (Pri alproprigo de geometriaj nocioj)
 1962 Zagadnienie swoistości poznania matematycznego (Problemo de la specifeco de matematika konado)

Bibliografio
 Encyklopedia Krakowa (Enciklopedio de Krakovo), PWN, Varsovio-Krakovo 2000.

Kategorio:Naskiĝintoj en 1909 
Kategorio:Mortintoj en 1995 
Kategorio:Polaj filozofoj 
Kategorio:Polaj matematikistoj
Kategorio:Krakovanoj